钦定古今图书集成/明伦汇编/氏族典/第125卷 > 陈亨
## 钦定古今图书集成/明伦汇编/氏族典/第125卷 > 陈亨

按《明外史陈亨传》：“亨，寿州人。元末扬州万户，从太祖
于濠，为铁甲长，积功擢千户。洪武二年，守大同，累破
边寇，积功擢燕山左卫指挥佥事，迁平北都指挥使。
建文帝即位，擢都督佥事。燕师起，命亨与刘真、卜万
守大宁，移兵出松亭关，驻沙河，将攻遵化。援兵至，退
保关。是时李景隆率五十万众将攻北平，北平势弱”，
而卜万将与景隆合。燕王乃以计绐亨，囚万，间道疾
攻大宁。大宁遂破，亨与诸将皆降。累从南军。《白沟河》
之战，中创几死。已，攻济南，与平安战华山，大败，创甚，
还北平，进都督同知，卒。王自为《文祭》。比即位，追封泾
国公，谥“襄敏。”长子恭嗣。